Document ID: 32007R1398

KOMISJONI MÄÄRUS (EÜ) nr 1398/2007,
28. november 2007,
millega muudetakse nõukogu määruse (EÜ) nr 517/94 (teatavatest kahepoolsete lepingute, protokollide või muude kokkulepetega ja ühenduse impordi erieeskirjadega hõlmamata kolmandatest riikidest pärit tekstiiltoodete importimise ühiseeskirjade kohta) II, III B ja VI lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 7. märtsi 1994. aasta määrust (EÜ) nr 517/94 teatavatest kahepoolsete lepingute, protokollide või muude kokkulepetega ja ühenduse impordi erieeskirjadega hõlmamata kolmandatest riikidest pärit tekstiiltoodete importimise ühiseeskirjade kohta, (1) eriti selle artiklit 28,
ning arvestades järgmist:
(1)
15. oktoobril 2007 kirjutati Luxembourgis alla Euroopa ühenduste ja nende liikmesriikide ning Montenegro Vabariigi vahelisele stabiliseerimis- ja assotsiatsioonilepingule. Kaubandust ja kaubandusküsimusi käsitlev vaheleping jõustub 1. jaanuaril 2008. Vaheleping võimaldab ajutiselt kohaldada stabiliseerimis- ja assotsiatsioonilepingu kaubandussätteid enne selle lepingu ratifitseerimist. Seepärast tuleks Montenegro Vabariik määruse (EÜ) nr 517/94 kohaldamisalast välja jätta alates vahelepingu jõustumise kuupäevast.
(2)
Pärast seda kui kõik endise Jugoslaavia osad on määruse (EÜ) nr 517/94 kohaldamisalast välja jäetud, on Kosovo (nagu see on määratletud ÜRO Julgeolekunõukogu 10. juuni 1999. aasta resolutsiooniga nr 1244) (2) ainus selle piirkonna territoorium, mille suhtes kohaldatakse tekstiilikvoote. Sel põhjusel ning arvestades tekstiilitööstuse puudumist, peetakse asjakohaseks jätta ka Kosovo määruse (EÜ) nr 517/94 kohaldamisalast välja, et vältida kõnealuse territooriumi diskrimineerimist.
(3)
Seepärast tuleks määrust (EÜ) nr 517/94 vastavalt muuta.
(4)
Käesoleva määrusega ette nähtud meetmed on kooskõlas määruse (EÜ) nr 517/94 artikli 25 kohaselt asutatud tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 517/94 II, III B ja VI lisa asendatakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Määrust kohaldatakse alates 1. jaanuarist 2008.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. november 2007

Labels: 18
3
1
5